Nils Henrik Eggen

miniatyr|Nedre Singsakerslette studentby. Trondheim kommunes byggeskikkpris 2009
miniatyr|Boligprosjektet Presidentveita. Trondheim kommunes byggeskikkpris 2014
Nils Henrik Eggen (1931–2020) var en norsk arkitekt.Trygve Lundemo: «Én av dem som bygde landet» , Adresseavisen, 12. juni 2008, besøkt 25. oktober 2009. 

Eggen var utdannet arkitekt fra Norges tekniske høyskole der han avla avgangseksamen i 1957. Han arbeidet deretter noen år som arkitekt i Danmark, før han vendte tilbake til Norge og etablerte eget arkitektkontor i 1963.«Med nærhet til stedet og byggeoppgaven», Byggenytt, besøkt 25. oktober 2009. I Norge var han særlig virksom i Trondheim. Hans arkitektkontor, Eggen arkitekter, har tegnet besøkssenteret ved Nidarosdomen og sto bak gjenoppbyggingen  av Erkebispegården. Innen kirkearkitektur sto Eggen også bak Kolstad kirke i Trondheim, Lahpoluoppal kapell i Kautokeino og Rognsund kirke i Alta. Han tegnet en rekke skole- og undervisningsbygninger, blant annet Olavsgården kurs- og konferansesenter, undervisningsfløyen ved Dronning Mauds Minne, Steindal barneskole og Sjetne barneskole, samt Bygningsingeniøravdelingen ved NTH (nå integrert i NTNU) og Ørland ungdomsskole. Han sto videre bak Kautokeino fjellstue, Havstein bo- og servicesenter og Teglverkstunet boligområde. 

Eggen var æresmedlem i Norske arkitekters landsforbund (NAL). 

Det kongelige hoff kunngjorde 20. februar 2008 at kongen hadde utnevnt Eggen til ridder av 1. klasse av St. Olavs Orden «for hans innsats for norsk arkitektur.»Utnevnelse til St. Olavs Orden, kongehuset.no, besøkt 25. oktober 2009.

 Referanser 

 Eksterne lenker 
 Eggen arkitekter AS

Kategori:Norske arkitekter
Kategori:Riddere av 1. klasse av St. Olavs Orden
Kategori:Personer fra Trondheim kommune
Kategori:Fødsler i 1931